青浦区

青浦区是中国上海市个一只区，位置勒上海市个西面，顶西面靠牢淀山湖，再过去就是江苏苏州个吴江区、昆山市搭浙江嘉兴个嘉善县。 历史 青浦是上海顶早有人住个地方，六千年前头就出现了崧泽文化，是上海最最古老个新石器时代文化遗址。 唐天宝五年（746年），设立青龙镇。明嘉靖廿一年（1542年），朝廷批准建立青浦县。1958年11月，青浦县从江苏省划畀上海。1999年，设立青浦区。 文化帮旅游 青浦区历史邪气悠久，有得老多古镇，特别是朱家角，是上海顶顶有名个古镇。淀山湖周围也有交关白相个地方，湖边上向个东方绿舟是重要个青少年社会实践主题公园。 2017年年底，上海地铁17号线通车，从淀山湖旁边一脚步通到虹桥枢纽，青浦搭市里向之间个交通也变了更加方便。